Document ID: 31997D0350

KOMMISSIONENS BESLUTNING af 29. maj 1997 om ændring af beslutning 92/160/EØF om områdeopdeling af visse tredjelande ved indførsel af enhovede dyr og om ophævelse af beslutning 96/487/EF om beskyttelsesforanstaltninger mod ondartet beskelersyge (dourine) i Rusland (EØS-relevant tekst) (97/350/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 12 og artikel 13, stk. 2,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), senest ændret ved direktiv 96/43/EF (3), særlig artikel 18, stk. 7, og
ud fra følgende betragtninger:
Ifølge Kommissionens beslutning 92/160/EØF (4), senest ændret ved beslutning 97/10/EF (5), kan indførsel til Fællesskabet af enhovede dyr fra Rusland kun ske fra områderne vest for Uralbjergene;
Kommissionen vedtog beslutning 96/487/EF (6) efter, at det var blevet bekræftet, at der var udbrudt ondartet beskelersyge (dourine) i Rusland;
veterinærmyndighederne i Rusland har nu bekræftet, at visse administrative områder i Den Russiske Føderation er fri for ondartet beskelersyge; beslutning 92/160/EØF bør derfor ændres for at tage hensyn til den ændrede områdeopdeling af Rusland;
veterinærmyndighederne i Rusland har også givet garantier for kontrollen med ondartet beskelersyge i Den Russiske Føderation; garantierne er tilstrækkelig omfattende til, at indførslen af hovdyr fra visse områder i Den Russiske Føderation kan genoptages; beslutning 96/487/EF bør derfor ophæves;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I bilaget til beslutning 92/160/EØF ændres:
»Rusland
områderne vest for Uralbjergene«
til:
»Rusland
- Provinserne Arkhangelsk, Vologda, Murmansk, Leningrad, Novgorod, Pskov, Briansk, Vladimir, Ivanovo, Tver, Kaluga, Kostroma, Moskva, Orjol, Riasan, Smolensk, Tula, Jaroslavl, Nijninovgorod, Kirov, Belgorod, Voroneg, Kursk, Lipezk, Tambov, Astrahan, Volgograd, Penza, Saratov, Uljanovsk, Rostov, Orenburg, Perm og Kurgan.
- Regionerne Stavropol og Krasnodar.
- Republikkerne Karelia, Marij-El, Mordovia, Chuvachia, Kalmykia, Tatarstan, Dagestan, Kabardino-Balkaria, Severnaya Osetia, Ingushetia og Karachaevo-Cherkesia«.
Artikel 2
Beslutning 96/487/EF ophæves.
Artikel 3
Medlemsstaterne ændrer de foranstaltninger, de anvender over for Rusland, for at efterkomme denne beslutning. De underretter Kommissionen herom.
Artikel 4
Denne beslutning er rettet til medlemsstaterne.
Udfærdiget i Bruxelles, den 29. maj 1997.

Labels: 3
18
6